ده‌مم ده خاك و تووز پڕ
نه ئه‌ور هه‌س
نه ئا‌ور بڕ
خوه‌زه‌و وه خوه‌ت
كيه‌نی ت په‌نج‌ شه‌ش په‌لی
ئاو داونێ
سان تاونێ
وه نام مرتزا ئه‌لی
نيه‌ويشم هه‌ڵاك لێوتم
م لێوه‌تم
گونا خڕم
گونا فرووش سێوتم
م رێ نيه‌وه‌م
فه‌قه‌ت تويه‌نم
قه‌ڵه‌م بنه‌م ده بان ئاو
ده بان ئاور
كڕێ چراخ ده قه‌ور گه‌ور
بنويسنم
بلاونم
كڕێ ده ته‌رز ت بكيشم و بداونم
شاێه‌د
مه‌گه‌ر
ئێ گرنگه
ده سێنگم
سان خه‌مم،‌ بتاونم
وه دی نيه‌زانم هاتيه
چه‌مت سيه‌س
يا گه‌ر ك كاڵ؟
شێوه‌ت ده ئاور
ت بويشه م
وه‌‌ێ له‌ش هشك واريا؟
چه‌مت سيه‌س يا گه‌ر ك كاڵ
خوه‌شاڵ بووی
بێاێ خوه‌شاڵ
خوه‌شاڵ
